Κραυγή αγωνίας από άνεργους γονείς που δεν έχουν να προσφέρουν τα απαραίτητα στα παιδιά τους, με αποτέλεσμα εν έτει 2020 να λιποθυμούν στην μέση του δρόμου από την πείνα!

Δεν έχει περάσει μεγάλο χρονικό διάστημα από την ημέρα που μία μαθήτρια του Γυμνασίου επιστρέφοντας στο σπίτι της λιποθύμησε στην μέση του δρόμου μπροστά στα μάτια δεκάδων περαστικών.



Το μυαλό όλων πήγε σε αδυναμία του οργανισμού, αλλά κανείς δεν υποψιάστηκε πως το παιδί ήταν θύμα της οικονομικής κρίσης σύμφωνα με τοπικά Μέσα Μαζικής Ενημέρωσης.



Σύμφωνα με τα τοπικά ΜΜΕ, οι άνεργοι γονείς της, είχαν δώσει τα ελάχιστα χρήματα που είχαν για να πληρώσουν τον ΕΝΦΙΑ ενός μισοτελειωμένου σπιτιού. Αυτό είχε ως αποτέλεσμα στο σπίτι να λείψουν τα βασικά και το κορίτσι να μείνει νηστικό. Μετά το τέλος του σχολείου, δεν αντέξει και λύγισε στη μέση του δρόμου.



Η επιστολή του πατέρα της μαθήτριας



«Είναι απαράδεκτο να είμαστε στην οικογένεια και οι δυο γονείς άνεργοι και να πληρώνουμε ΕΝΦΙΑ για την πρώτη κατοικία που έχουμε και να είναι ημιτελής και άλλους φόρους που δεν μας αναλογούν”, αναφέρεται σε σχετική επιστολή που έγραψαν οι γονείς του κοριτσιού, που η αξιοπρέπειά τους δεν του αφήνει να αποκαλύψουν την ταυτότητα τους, γιατί όπως λένε, δεν θέλουν ελεημοσύνη αλλά δικαιοσύνη από το κράτος.



»Δεν πάει άλλο, έχουν σπάσει τα νεύρα μας, ξεφτιλιστήκαμε ακόμα και στα παιδιά μας που δεν μπορούμε ούτε τα απαραίτητα να τους προσφέρουμε.



»Για το λόγο αυτό ζητάμε να κάνετε μια υπηρεσία αλληλεγγύης για να εξετάσει τους ανέργους που έχουν μόνιμη κατοικία να μην πληρώνουν και να μην τους βάζουν στην ίδια μοίρα με τα κοράκια που εκμεταλλεύονται και παίρνουν νοίκια από τα σπίτια που έχουν».



Πηγή: patrisnews.gr